Държавен вестник, бр. 13, 2026 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  13
§ 8. В чл. 147, ал. 3 думите „исковете по 
чл. 186 и 186а“ се заменят с „исковете по 
чл. 186, ал. 1“.
§ 9. В чл. 148, ал. 1, т. 4 думите „по реда на 
глава девета, раздел IV“ се заменят с „по реда 
на глава тридесет и трета „а“ от Гражданския 
процесуален кодекс“.
§ 10. Член 148а се отменя.
§ 11. В чл. 164 се правят следните изме­
нения:
1. В ал. 1 т. 7 се изменя така:
„7. признава квалифицираните организа­
ции в Република България, имащи право да 
предявяват представителни искове за защита 
на колективните интереси на потребителите.“
2. Алинеи 2 и 3 се отменят.
§ 12. В чл. 165, ал. 3, т. 5 думите „стоките 
и услугите“ се заменят с „продуктите“.
§ 13. В чл. 181р, ал. 1, т. 2 думите „(удосто­
верение за регистрация, актуално състояние 
или други документи)“ се заличават.
§ 14. В глава девета раздел IV „Средства 
за колективна защита. Искове за преустано­
вяване на нарушения и за обезщетение на 
потребителите“ с чл. 186, 186а, 187, 188, 189, 
190 се отменя.
§ 15. В глава девета се създава нов раздел IV 
с нови чл. 186, 186а и 186б, с чл. 186в – 186ж 
и с нови чл. 187, 188, 189, 190 и 190а:
„Раздел IV
Средства за колективна защита. Квалифици­
рани организации за предявяване на предста­
вителни искове за защита на колективните 
интереси на потребителите
Чл. 186. (1) При нарушение на колективните 
интереси на потребителите квалифицираните 
организации може да предявят национален или 
трансграничен представителен иск за:
1. преустановяване или забрана на прак­
тики, които са в нарушение на колективните 
интереси;
2. средства за правна защита, като обезще­
тение, поправка, замяна, намаляване на цената, 
прекратяване на договора или възстановяване 
на платената цена.
(2) Колективните интереси на потребите­
лите са общият интерес на потребителите и, 
особено за целите на средствата за правна 
защита – интересите на група потребители.
(3) Представителни искове за защита на 
колективните интереси на потребителите може 
да бъдат предявени за нарушения на актовете 
на Европейския съюз, посочени в Приложение 
I на Директива (ЕС) 2020/1828 на Европейския 
парламент и на Съвета от 25 ноември 2020 г. 
относно представителните искове за защита 
на колективните интереси на потребителите 
и за отмяна на Директива 2009/22/ЕО (ОВ, L 
409/1 от 4 декември 2020 г.), наричана по-ната­
тък „Директива (ЕС) 2020/1828“, включително 
на разпоредбите, чрез които тези актове са 
въведени в законодателството на Република 
България, когато тези нарушения увреждат 
или може да увредят колективните интереси 
на потребителите.
(4) Квалифицирана организация е:
1. организация, включена в списъка по 
чл. 186б, ал. 1;
2. Комисията за защита на потребителите;
3. организация или публичен орган, призна­
ти от държава членка, които имат право да 
предявяват представителни искове за защита 
на колективните интереси на потребителите.
(5) Преди да предяви представителен иск 
по ал. 1, т. 1, квалифицираната организация 
предоставя на търговеца 14-дневен срок от 
писменото му уведомяване да преустанови на­
рушението. Когато търговецът не преустанови 
нарушението в рамките на посочения срок, 
квалифицираната организация може да предяви 
представителен иск за преустановяване или 
забрана на практики, които са в нарушение 
на колективните интереси на потребителите.
Чл. 186а. (1) Квалифицираните организации 
по чл. 186, ал. 4, т. 1 и 2 имат право да предявят 
иск за обезщетяване на вредите, причинени 
на колективния интерес на потребителите. В 
тези случаи колективният интерес на потре­
бителите е интересът на всички потребители, 
различен от сбора от техните индивидуални 
интереси, от спазване на разпоредбите на 
всички закони, имащи отношение към защита 
на потребителите.
(2) Искът се предявява и разглежда по реда 
на глава тридесет и трета от Гражданския 
процесуален кодекс. 
(3) Когато искането за обезщетение е 
предявено от повече от един ищец, обезщете­
нието се присъжда на всички ищци за общо 
разпореждане.
(4) Полученото обезщетение може да бъде 
изразходвано само за защита на интересите 
на потребителите.
Чл. 186б. (1) Министърът на икономиката 
и индустрията със заповед одобрява списъка 
на квалифицираните организации, които имат 
право да предявяват представителни искове 
за защита на колективните интереси на по­
требителите.
(2) Министърът на икономиката и индуст­
рията публикува на интернет страницата на 
министерството списъка по ал. 1 и го пре­
доставя на Европейската комисия заедно с 
информация за наименованието, предмета на 
дейност, единния идентификационен номер и 
правноорганизационната форма на включените 
в него квалифицирани организации.
(3) При настъпване на промени министърът 
на икономиката и индустрията актуализира 
списъка по ал. 1 и го предоставя на Европей­
ската комисия заедно с актуалната информация.
Чл. 186в. (1) Право да бъде включена в спи­
съка по чл. 186б, ал. 1 има организация, която: